เอกสารแนบท้าย


สรุปสาระสำคัญ โครงการฝึกอบรมปฐมนิเทศบุคลากรองค์กรปกครองส่วนท้องถิ่นซึ่งได้รับการบรรจุใหม่ในพื้นที่จังหวัดนครศรีธรรมราช

1. การปฏิบัติราชการตามภารกิจการบริหารสาธารณะของ อปท. 
    	โดย นายอนันต์ ทองอุ่นผู้อำนวยกากลุ่มงานส่งเสริมและพัฒนาท้องถิ่น
Local development path

         รัฐธรรมนูญแห่งราชอาณาจักรไทย พ.ศ.2560 เกี่ยวข้องกับการปกครองท้องถิ่น
		มาตรา 65 รัฐพึงจัดให้มียุทธศาสตร์เป็นเป้าหมายการพัฒนาประเทศอย่างยั่งยืน ตามหลัก    ธรรมาภิบาลเพื่อใช้เป็นกรอบในการจัดทำแผนต่างๆ ให้สอดคล้องและบูรณาการกันเพื่อให้เกิดเป็นพลังผลักดันรวมกันไปสู่เป้าหมาย
		มาตรา 76 รัฐพึงพัฒนาระบบการบริหารราชการแผ่นดินทั้งราชการส่วนกลาง  ส่วนภูมิภาค และงานของรัฐอย่างอื่นให้เป็นไปตามหลักการบริหารกิจการบ้านเมืองที่ดี โดยหน่วยงานของรัฐต้องร่วมมือและช่วยเหลือกันในการปฏิบัติหน้าที่เพื่อให้การบริหารราชการแผ่นดิน การจัดทำบริการสาธารณะและการใช้จ่ายเงินงบประมาณมีประสิทธิภาพสูงสุด เพื่อประโยชน์สุขของประชาชน  รวมตลอดทั้งพัฒนาเจ้าหน้าที่ของรัฐให้มีความซื่อสัตย์สุจริตและมีทัศนคติเป็นผู้ให้บริการประชาชนให้เกิดความสะดวกรวดเร็วไม่เลือกปฏิบัติและปฏิบัติหน้าที่อย่างมีประสิทธิภาพ
		มาตรา 250 วรรคแรก องค์กรปกครองส่วนท้องถิ่นมีหน้าที่และอำนาจดูแลและจัดทำบริการสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน รวมทั้งส่งเสริมและสนับสนุนการจัดการศึกษาให้แก่ประชาชนในท้องถิ่น ทั้งนี้ตามที่กกหมายบัญญัติ
		มาตรา 250 วรรคสอง การจัดทำบริการสาธารณะและกิจกรรมสาธารณะใดที่สมควรให้เป็นหน้าที่และอำนาจโดยเฉพาะของ อปท.แต่ละรูปแบบ หรือให้ อปท. เป็นหน่วยงานหลักในการดำเนินการใดให้เป็นไปตามที่กฎหมายบัญญัติซึ่งสอดคล้องกับรายได้ของ อปท.
          พระราชบัญญัติสภาตำบลและองค์การบริหารส่วนตำบล พ.ศ.25637 แก้ไขเพิ่มเติม ฉบับที่ 6 พ.ศ.2552
		มาตรา 69/1   การปฏิบัติงานตามอำนาจหน้าที่ขององค์การบริหารส่วนตำบล ต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน การเปิดเผยข้อมูลข่าวสาร ทั้งนี้ให้เป็นไปตามกฎหมาย ระเบียบ ข้อบังคับว่าด้วยการนั้นและหลักเกณฑ์และวิธีการที่กระทรวงมหาดไทยกำหนด

2. สวัสดิการของพนักงานส่วนท้องถิ่น 
    	บรรยายโดย นางชบา ศรีวิลัย ผู้อำนวยการกลุ่มงานการเงินบัญชีและกาตรวจสอบ
         ค่ารักษาพยาบาล
		คือ ค่าใช้จ่ายที่เกิดจากการรักษาโรค การตรวจวินิจฉัย การฟื้นฟูสมรรถภาพที่จำเป็นต่อสุขภาพและการดำรงชีพ การตรวจสุขภาพ การสร้างเสริมสุขภาพและการป้องกันโรคเพื่อประโยชน์ด้านสาธารณสุข
- ค่ายา ค่าเลือด และส่วนประกอบของเลือดหรือสารทดแทนค่าน้ำยา หรืออาหารทางสายเลือด ค่าอออกซิเจน
		- ค่าอวัยวะเทียมและอุปกรณ์การบำบัดรักษาโรครวมทั้งค่าซ่อมแซม
		- ค่าบริการทางการแพทย์ ค่าตรวจ ค่าวิเคราะห์โรค
		- ค่าห้อง ค่าอาหาร
		- ค่าตรวจสุขภาพประจำปี
         ผู้มีสิทธิได้รับ
		-ข้าราชการ พนักงานส่วนท้องถิ่น ลูกจ้างประจำ/ผู้รับบำนาญปกติ/นายก อปท.
		- บุคคลในครอบครัว (บิดา มารดา คู่สมรส บุตร)
         การลงทะเบียนจ่ายตรง
		- แจ้งความประสงค์ต่อเจ้าหน้าที่ของสถานพยาบาล
		- แสดงเอกสารที่ปรากฏเลขที่บัตรประจำตัวประชาชน 13 หลัก
		-การเกิดสิทธิเบิกจ่ายตรง จะเกิดตามรอบที่กำหนดทุก 15 วัน คือวันที่ 4 และ 18 ของเดือน
         สวัสดิการเกี่ยวกับการศึกษาของบุตรพนักงานส่วนท้องถิ่น
                ผู้มีสิทธิ
		- ข้าราชการ/พนักงานส่วนท้องถิ่น ลูกจ้างประจำ
		- พนักงานส่วนท้องถิ่นผู้รับบำนาญ/นายก อปท.
                บุตรเข้าศึกษาในสถานศึกษา
		- มหาวิทยาลัยหรือสถาบันอุดมศึกษาที่เรียกชื่ออย่างอื่น ในสังกัดทบวง มหาวิทยาลัย
		- วิทยาลัยในสังกัดกระทรวงศึกษาธิการหรือสังกัดส่วนราชการอื่นที่ ก.พ.รับรองคุณวุฒิ
		- โรงเรียนในสังกัดกระทรวงศึกษาธิการ มหาวิทยาลัย วิทยาลัย กรุงเทพมหานคร หรือองค์กร
                       ปกครองส่วนท้องถิ่น
 		- โรงเรียนในสังกัดส่วนราชการอื่น หรือองค์การของรัฐบาลที่ ก.พ. รับรองคุณวุฒิ
		- โรงเรียนในสังกัดส่วนราชการที่กระทรวงการคลังกำหนด
		- สถาบันอุดมศึกษาเอกชนตามกฎหมายว่าด้วยสถาบันอุดมศึกษาเอกชน
- โรงเรียนตามกฎมายว่าด้วยโรงเรียนราษฎร์แต่ไม่รวมถึงโรงเรียนราษฎรประเภทอาชีวศึกษาที่ใช้ 
  หลักสูตรของโรงเรียนเองและโรงเรียนการศึกษาพิเศษ
                ผู้มีสิทธิได้รับเงินสวัสดิการเกี่ยวกับการศึกษาของบุตรมีสิทธิได้รับเงินสวัสดิการเกี่ยวกับการศึกษาของบุตรได้เพียงคนที่หนึ่งถึงคนที่สาม
	        การนับลำดับบุตรของคนที่หนึ่งถึงคนที่สาม ให้เรียงตามลำดับการเกิดก่อนหลัง ทั้งนี้ไม่ว่าเป็นบุตรที่เกิดจากการสมรสครั้งใดหรืออยู่ในอำนาจปกครองของตนหรือไม่
ประเภทและอัตราการจ่างเงินสวัสดิการเกี่ยวกับการศึกษาของบุตร
	      สถานศึกษาของทางราชการ
		- อนุบาล หรือไม่เทียบเท่า		ไม่เกินปีละ	5,800	บาท
		- ประถมศึกษาหรือเทียบเท่า		ไม่เกินปีละ	4,000 บาท
		- มัธยมศึกษาตอนต้นหรือเทียบเท่า	ไม่เกินปีละ	4,800 บาท
		- มัธยมศึกษาตอนปลาย/ปวช.		ไม่เกินปีละ 	4,800 บาท
		- อนุปริญญาหรือเทียบเท่า		ไม่เกินปีละ	13,700 บาท
		- ปริญญาตรี		ไม่เกินปีละ	25,000 บาท
                สถานศึกษาของเอกชน
	             สถานศึกษาที่ไม่รับเงินสนับสนุน
		 - อนุบาล หรือไม่เทียบเท่า		ไม่เกินปีละ	13,600 บาท
		- ประถมศึกษาหรือเทียบเท่า		ไม่เกินปีละ	13,200 บาท
		- มัธยมศึกษาตอนต้นหรือเทียบเท่า	ไม่เกินปีละ	15,800 บาท
		- มัธยมศึกษาตอนปลาย		ไม่เกินปีละ 	16,200 บาท
		- หลักสูตรประกาศวิชาชีพ ปวช. หรือเทียบเท่าฯ-ไม่เกินประเภทวิชาหรือสายงาน
                    สถานศึกษาที่รับเงินอุดหนุน
		- อนุบาล หรือไม่เทียบเท่า		ไม่เกินปีละ	4,800 บาท
		- ประถมศึกษาหรือเทียบเท่า		ไม่เกินปีละ	4,200 บาท
		- มัธยมศึกษาตอนต้นหรือเทียบเท่า	ไม่เกินปีละ	3,300 บาท
		- มัธยมศึกษาตอนปลาย		ไม่เกินปีละ 	3,200 บาท
		- หลักสูตรประกาศวิชาชีพ ปวช. หรือเทียบเท่าฯ-ไม่เกินประเภทวิชาหรือสายงาน
         แนวทางปฏิบัติในการเบิกค่าเช่าบ้าน
	       ข้าราชการส่วนท้องถิ่นผู้ใดได้รับคำสั่งให้เดินทางไปประจำสำนักงานในต่างท้องที่มีสิทธิได้รับค่าเช่าบ้านเท่าที่จ่ายจริงตามสมควรแก่สภาพแห่งบ้านแต่อย่างสูงไม่เกินจำนวนเงินที่กำหนดไว้ตามบัญชีอัตราค่าเช่าบ้านข้าราชการ ทั้งนี้ เว้นแต่ผู้นั้น
       1. องค์กรปกครองส่วนท้องถิ่นได้จัดที่พักอาศัยให้อยู่แล้ว
            2. มีเคหสถานอันเป็นกรรมสิทธิ์ของตนเองหรือคู่สมรสในท้องที่ที่ไปประจำสำนักงานใหม่ โดยไม่
                มีหนี้ค้างชำระกับสถาบันการเงิน
	ความในวรรคหนึ่งให้ใช้บังคับแก่ข้าราชหารส่วนท้องถิ่นผู้ได้รับคำสั่งให้เดินทางไปประจำสำนักงานในต่างท้องที่ที่เริ่มรับราชการครั้งแรกหรือท้องที่ที่กลับเข้ารับราชการใหม่ด้วย
	ถ้าข้าราชการส่วนท้องถิ่นและคู่สมรสรับราชการในท้องที่เดียวกันและต่างก็มีสิทธิได้รับค่าเช่าบ้านข้าราชการตามระเบียบนี้ ให้เบิกจ่ายได้เฉพาะคนใดคนหนึ่ง 
	ข้าราชการส่วนท้องถิ่นผู้ใดมีสิทธิได้รับค่าเช่าบ้านข้าราชการตามระเบียบนี้และมีคู่สมรสเป็นข้าราชการ พนักงานหรือลูกจ้างของรัฐวิสาหกิจตามกฎหมายว่าด้วยวิธีการงบประมาณ หรือพนักงานหรือเจ้าหน้าที่องค์กรอิสระตามรัฐธรรมนูญ หรือองค์การมหาชน ถ้าคู่สมรสนั้นได้ใช้สิทธิเบิกค่าเช่าบ้านหรือข้าราชการส่วนท้องถิ่นผู้นั้นได้อยู่ในที่พักอาศัยที่ทางราชการจัดให้แก่คู่สมรสในท้องที่เดียวกัน ข้าราชการส่วนท้องถิ่นผู้นั้นไม่มีสิทธิเบิกค่าเช่าบ้านข้าราชการ

3. วินัยและการรักษาวินัย
    บรรยายโดย นายวิทวัส จูห้อง ผู้อำนวยการกลุ่มงานกฎหมายระเบียบและเรื่องร้องทุกข์
พนักงานส่วนตำบลผู้ใดฝ่าฝืนข้อห้ามหรือไม่ปฏิบัติตามข้อปฏิบัติในหมวดนี้ ผู้นั้นเป็นผู้กระทำผิดวินัย จักได้รับโทษทางวินัย 
	โทษทางวินัยมี 5 สถาน คือ
(1) ภาคทัณฑ์
(2) ตัดเงินเดือน
(3) ลดขั้นเงินเดือน
(4) ปลดออก
(5) ไล่ออก
พนักงานส่วนตำบลต้องปฏิบัติตามคำสั่งของผู้บังคับบัญชา ซึ่งสั่งในหน้าที่ราชการโดยชอบด้วยกฎหมายและระเบียบของทางราชการ โดยไม่ขัดขืนหรือหลีกเลี่ยง แต่ถ้าเห็นว่าการปฏิบัติตามคำสั่งนั้นจะทำให้เกิดเสียหายแก่ราชการ หรือจะเป็นการไม่รักษาประโยชน์ของทางราชการ  หรือเป็นคำสั่งที่ไม่ชอบด้วยกฎหมาย ต้องเสนอความเห็นเป็นหนังสือทันทีเพื่อให้มีผู้บังคับบัญชาทบทวนคำสั่งนั้น และเมื่อได้เสนอความเห็นแล้ว ถ้าผู้บังคับบัญชายืนยันให้ปฏิบัติตามคำสั่งเดิมเป็นหนังสือ ผู้อยู่ใต้บังคับบัญชาต้องปฏิบัติตาม
การละทิ้งหรือการทอดทิ้งหน้าที่ราชการโดยไม่มีเหตุอันสมควร อันเป็นเหตุให้เสียหายแก่ราชการอย่างร้ายแรง หรือละทิ้งหน้าที่ราชการติดต่อในคราวเดียวกันเป็นเวลาเกินกว่าสิบห้าวันโดยไม่มีเหตุผลอันสมควรหรือโดยมีพฤติการณ์อันแสดงถึงความจงใจไม่ปฏิบัติตามระเบียบของทางราชการ เป็นความผิดวินัยอย่างร้ายแรง

การลงโทษทางวินัย
		พนักงานส่วนตำบลผู้ใดกระทำผิดวินัยอย่างไม่ร้ายแรง ให้นายกองค์การบริหารส่วนตำบลสั่งลงโทษภาคภัณฑ์ ตัดเงินเดือน หรือลดขั้นเงินเดือนตามควรแก่กรณี ให้เหมาะสมกับความผิด ถ้ามีเหตุอันควรลดหย่อนจะนำมาประกอบการพิจารณาลดโทษก็ได้ แต่สำหรับการลงโทษภาคทัณฑ์ให้ใช้เฉพาะกรณีกระทำผิดวินัยเล็กน้อย หรือมีเหตุอันควรลดหย่อนซึ่งยังไม่ถึงกับจะต้องถูกลงโทษตัดเงินเดือน
		ในกรณีกระทำผิดวินัยเล็กน้อย และมีเหตุอันควรงดโทษ จะงดโทษให้โดยว่ากล่าวตักเตือนเป็นหนังสือก็ได้
		กรณีการกระทำในเรื่องเดียวกัน แต่เป็นความผิดวินัยหลายฐานความผิด ให้สั่งลงโทษในสถานโทษที่หนักที่สุดเพียงสถานเดียวแห่งการกระทำนั้น
		นายกองค์การบริหารส่วนตำบลมีอำนาจลงโทษตัดเงินเดือน และลดขั้นเงินเดือนพนักงานส่วนตำบล ได้ดังนี้ 
(1) ตัดเงินเดือนครั้งหนึ่งไม่เกิน 5% และเป็นเวลาไม่เกิน 3 เดือน
(2) ลดขั้นเงินเดือนครั้งหนึ่งไม่เกินหนึ่งขั้น

4. สิทธิประโยชน์และความก้าวหน้าในหน้าที่ราชการ
    	บรรยายโดยนางสาวอรอนงค์ ยอจุ้ย ผู้อำนวยการกลุ่มงานมาตรฐานการบริหารงานบุคคลส่วนท้องถิ่น
		3.1 ตำแหน่งพนักงานส่วนตำบลให้มี 4 ประเภท ดังนี้
(1) ตำแหน่งประเภทบริหารท้องถิ่น ได้แก่ ตำแหน่งปลัดองค์การบริหารส่วนตำบล และรองปลัดองค์การบริหารส่วนตำบล หรือตำแหน่งที่เรียกชื่ออย่างอื่น 
(2) ตำแหน่งประเภทอำนวยการท้องถิ่น ได้แก่ ตำแหน่งหัวหน้าหน่วยงานระดับฝ่าย ระดับส่วนกลาง ระดับกอง ระดับสำนักในองค์การบริหารส่วนตำบล หรือตำแหน่งที่เรียกชื่ออย่างอื่น 
(3) ตำแหน่งประเภทวิชาการ ได้แก่ ตำแหน่งที่จำเป็นต้องใช้ผู้สำเร็จการศึกษาระดับปริญญาตามมาตรฐานทั่วไปที่คณะกรรมการกลางพนักงานส่วนตำบลกำหนด เพื่อปฏิบัติงานในหน้าที่ตำแหน่งนั้น
(4) ตำแหน่งประเภททั่วไป ได้แก่ ตำแหน่งที่ไม่ใช่ตำแหน่งประเภทบริหารท้องถิ่น ตำแหน่งประเภทอำนวยการท้องถิ่น และตำแหน่งประเภทวิชาการ ตามมาตรฐานทั่วไปที่คณะกรรมการกลางพนักงานส่วนตำบลกำหนด เพื่อปฏิบัติงานในหน้าที่ของตำแหน่งนั้น
ระดับตำแหน่งพนักงานส่วนตำบลให้มีระดับ ดังนี้
(1) ตำแหน่งประเภทบริหารท้องถิ่น มี 3 ระดับ
(1) ระดับต้น
(2) ระดับกลาง
(3) ระดับสูง
(2) ตำแหน่งประเภทอำนวยการท้องถิ่น มี 3 ระดับ
(1) ระดับต้น
(2) ระดับกลาง
(3) ระดับสูง
(3) ตำแหน่งประเภทวิชาการ มี 4 ระดับ
(1) ระดับปฏิบัติการ
(2) ระดับชำนาญการ
(3) ระดับชำนาญการพิเศษ
(4) ระดับเชี่ยวชาญ
(4) ตำแหน่งประเภททั่วไป มี 3 ระดับ
(ก)ระดับปฏิบัติงาน
(ข) ระดับชำนาญการ
(ค) ระดับอาวุโส
หลักเกณฑ์การเลื่อนและแต่งตั้ง ให้สามารถดำเนินการได้ดังนี้
(1) เลื่อนผู้ดำรงตำแหน่งระดับ 5 ของสายงานใดที่เริ่มต้นจากระดับ 3  ขึ้นดำรงตำแหน่งระดับ 6 (ว) ของสายงานนั้น
(2) เลื่อนผู้ดำรงตำแหน่งระดับ 6 ของสายงานใดที่เริ่มต้นจากระดับ 3 ขึ้นดำรงตำแหน่งระดับ 7 (ว) ของสายงานนั้น
ระยะเวลาขั้นต่ำในการดำรงตำแหน่งหรือเคยดำรงตำแหน่งในสายงานที่จะแต่งตั้งตามคุณวุฒิและระดับที่จะแต่งตั้ง ดังนี้
	คุณวุฒิ
	เลื่อนขึ้นดำรงตำแหน่ง

	
	ระดับ 6
	ระดับ 7

	-คุณวุฒิปริญญาตรีหรือเทียบเท่า
	6 ปี
	7 ปี

	-คุณวุฒิปริญญาโทหรือเทียบเท่า
	4 ปี
	5ปี

	-คุณวุฒิปริญญาเอกหรือเทียบเท่า
	2 ปี
	3 ปี



3.2 ประเภทการลา
		การลาแบ่งออกเป็น 11 ประเภท คือ
(1) การลาป่วย
(2) การลาคลอด
(3) การลาไปช่วยเหลือภริยาที่คลอดบุตร
(4) การลากิจส่วนตัว
(5) การลาพักผ่อน
(6) การลาอุปสมบทหรือการลาไปประกอบพิธีฮัจย์
(7) การลาเข้ารับการตรวจเลือกหรือเข้ารับการเตรียมพล
(8) การลาไปศึกษา ฝึกอบรม ปฏิบัติการวิจัย หรือดูงาน
(9) การลาไปปฏิบัติงานในองค์การระหว่างประเทศ
(10) การลาติดตามคู่สมรส
(11) การลาไปฟื้นฟูสมรรถภาพด้านอาชีพ

4. งานสารบรรณและการปฏิบัติงานสำนักงาน
    บรรยาย โดยนางสาวอรอนงค์ ยอจุ้ย ผู้อำนวยการกลุ่มงานมาตรฐานการบริหารงานบุคคลส่วนท้องถิ่น
         งานสารบรรณ หมายความว่า งานที่เกี่ยวกับการบริหารเอกสาร เริ่มตั้งแต่ การจัดทำ การรับ การส่ง การเก็บรักษา การยืม การทำลาย
         หนังสือราชการ คือ เอกสารที่เป็นหลักฐานในราชการ ได้แก่
	1. หนังสือที่มีไปมาระหว่างส่วนราชการ
	2. หนังสือที่ส่วนราชการมีไปถึงหน่วยงานอื่นใดซึ่งมิใช่ส่วนราชการหรือมีไปถึงบุคคลภายนอก
	3. หนังสือที่หน่วยงานอื่นใดซึ่งมิใช่ส่วนราชการหรือบุคคลภายนอกมีมาถึงส่วนราชการ
	4. เอกสารที่ทางราชการจัดทำขึ้นเพื่อเป็นหลักฐานในราชการ
	5. เอกสารที่ทางราชการจัดทำขึ้น ตามกฎหมาย ระเบียบ  หรือ ข้อบังคับ
	6. ข้อมูลข่าวสารหรือหนังสือที่ได้รับจากระบบสารบรรณอิเล็กทรอนิกส์ 
         หนังสืออื่น
	1. หนังสือหรือเอกสารอื่นใดที่เกิดขึ้นเนื่องจากการปฏิบัติงานของเจ้าหน้าที่เพื่อเป็นหลักฐานใน
                         ราชการ
	2. ภาพถ่าย ฟิล์ม แถบบันทึกภาพ และสื่อกลางบันทึกข้อมูล
	3. หนังสือของบุคคลภายนอกที่ยื่นต่อเจ้าหน้าที่ และเจ้าหน้าที่ไปรับเข้าทะเบียนหนังสือรับแล้ว
	4. มีรูปแบบตามที่กระทรวง ทบวง กรม จำกำหนดขึ้นใช้ตามแบบ เช่น โฉนด  แผนที่ แบบ  
                         สัญญา หลักฐานการสืบสวนและสอบสวน คำร้อง
          สื่อกลางบันทึกข้อมูล  หมายความถึง  สื่อใดๆที่อาจใช้บันทึกข้อมูลไว้ด้วยอุปกรณ์ทางอิเล็กทรอนิกส์ เช่น แผ่นบันทึกข้อมูล เทปแม่เห,ก จานแม่เหล็ก แผ่นซีดี – อ่านอย่างเดียว หรือแผ่นดิจิทัลเอนกประสงค์ เป็นต้น
          หนังสือราชการ มี 11  แบบ คือ
	1. หนังสือภายนอก
	2. หนังสือภายใน
	3. หนังสือประทับตรา
	4. คำสั่ง
	5. ระเบียบ
	6. ข้อบังคับ
	7. ประกาศ
	8. แถลงการณ์
	9. ข่าว
	10.หนังสือรับรอง
	11.รายงานการประชุม และ บันทึก
[bookmark: _GoBack]
          หนังสือราชการมี 6 ชนิด คือ
	1. หนังสือภายนอก
	2.หนังสือภายใน
	3. หนังสือประทับตรา
	4. หนังสือสั่งการ
	5. หนังสือประชาสัมพันธ์
	6. หนังสือที่เจ้าหน้าที่จัดทำขึ้น หรือรับไว้ เป็นหลักฐานในราชการ
          การแสดงชั้นความลับ  ให้ใช้ตัวอักษรที่มีขนาดใหญ่กว่าตัวอักษรธรรมดา โดยใช้สีแดง หรือสีอื่นที่สามารถมองเห็นได้เด่นและชัดเจน
	1. ลับที่สุด (TOP SECRET) หมายถึง ข้อมูลข่าวสารที่หากเปิดเผยทั้งหมดหรือเพียงบางส่วนจะก่อให้เกิดความเสียหายแก่ประโยชน์แห่งรัฐอย่างร้ายแรงที่สุด
 	2. ลับมาก (SECRET) หมายถึง ข้อมูลข่าวสาร ลับ ซึ่งหากเปิดเผยทั้งหมดหรือเพียงบางส่วนจะก่อให้เกิดความเสียหาย แก่ประโยชน์แห่งรัฐอย่างร้ายแรง
	3. ลับ (CONFIDENTEAL) หมายถึงข้อมูลข่าวสารซึ่งหากเปิดเผยทั้งหมดหรือบางส่วนจะก่อให้เกิดความเสียหายแก่ประโยชน์แห่งรัฐ
          ชั้นความเร็ว
	1. ด่วนที่สุด  ให้เจ้าหน้าที่ปฏิบัติทันที ที่ได้รับหนังสือ
	2. ด่วนมาก  ให้เจ้าหน้าที่ปฏิบัติโดยเร็ว
	3. ด่วน  ให้เจ้าหน้าที่ปฏิบัติเร็วกว่าปกติเท่าที่จะทำได้

